KOMISIJAS LĒMUMS

(2013. gada 17. decembris),

ar ko nosaka ekoloģiskos kritērijus ES ekomarķējuma piešķiršanai attēlveides iekārtām

(izziņots ar dokumenta numuru C(2013) 9097)

(Dokuments attiecas uz EEZ)

(2013/806/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,

apspriedusies ar Eiropas Savienības Ekomarķējuma komiteju,

tā kā:

IR PIEŅĒMUSI ŠO LĒMUMU.

1. pants

1. Produktu grupā “attēlveides iekārtas” ietilpst ražojumi, ko tirgo lietošanai birojā vai mājās vai abām vajadzībām un ar ko iegūst papīra dokumenta vai fotogrāfijas formā drukātus attēlus, ko veido zīmes, kas atstātas vienā vai abos šādos veidos:

Šā lēmuma tvērumā ietilpst arī attēlveides iekārtas, kuru papildfunkcija ir ar skenēšanu no paliekošās kopijas iegūt digitālu attēlu. Šis lēmums attiecas uz ražojumiem, ko tirgo kā printerus, kopētājus un vairākfunkciju ierīces.

2. Faksa aparāti, digitālie pavairotāji, frankēšanas aparāti un skeneri šā lēmuma tvērumā neietilpst.

3. Šā lēmuma tvērumā neietilpst arī lieli mājās un birojā parasti neizmantoti ražojumi, kas atbilst kādai no šādām tehniskām specifikācijām:

ātrumu noapaļo līdz tuvākajam veselajam skaitlim.

2. pants

Šajā lēmumā piemēro šādas definīcijas:

“printeris” ir komerciāli pieejama attēlveides ierīce, kuru izmanto paliekošo kopiju izgatavošanai ar iespējām saņemt informāciju no atsevišķa lietotāja, tīklā ieslēgtiem datoriem vai citām ievadierīcēm un kurai ir iespējams pievadīt enerģiju no sienas kontaktligzdas vai no datu vai tīkla savienojuma;

“kopētājs” ir komerciāli pieejama attēlveides ierīce, kuras vienīgā funkcija ir paliekošo kopiju izgatavošana no grafiskiem paliekošo kopiju oriģināliem un kurai ir iespējams pievadīt enerģiju no sienas kontaktligzdas vai no datu vai tīkla savienojuma;

“daudzfunkciju ierīce” ir komerciāli pieejama attēlveides ierīce, kura ir fiziski integrēta ierīce vai funkcionāli integrētu komponentu apvienojums un izpilda divas vai vairākas šādas pamatfunkcijas: kopēšana (citāda nekā vienas lapas kopēšana, kas kā palīgfunkcija pieejama faksa aparātos), printēšana, skenēšana vai faksēšana – un kurai ir iespējams pievadīt enerģiju no sienas kontaktligzdas vai no datu vai tīkla savienojuma;

“iepakojums” ir jebkurš izstrādājums, kas izgatavots no jebkāda veida materiāla un ko ķēdē no ražotāja līdz lietotājam izmanto, lai iepakotu, aizsargātu, pārkrautu, piegādātu vai noformētu preces;

3. pants

Kritēriji, pēc kuriem šā lēmuma 1. pantā noteiktajā produktu grupā “attēlveides iekārtas” ietilpstošam ražojumam piešķir Regulā (EK) Nr. 66/2010 paredzēto ES ekomarķējumu, un ar šiem kritērijiem saistītās novērtēšanas un verifikācijas prasības ir izklāstītas pielikumā.

4. pants

Pielikumā izklāstītie kritēriji un ar tiem saistītās novērtēšanas prasības ir spēkā četrus gadus no šā lēmuma pieņemšanas dienas.

5. pants

Administratīviem nolūkiem produktu grupai “attēlveides iekārtas” piešķir kodu “43”.

6. pants

Šis lēmums ir adresēts dalībvalstīm.

(1) OV L 27, 30.1.2010., 1. lpp.

(2) OV L 285, 31.10.2009., 10. lpp.

(3) COM(2013) 23 final.

PIELIKUMS

ES EKOMARĶĒJUMA KRITĒRIJI UN NOVĒRTĒŠANAS UN VERIFIKĀCIJAS PRASĪBAS

Kritēriji ES ekomarķējuma piešķiršanai attēlveides iekārtām:

PAPĪRA IZMANTOŠANA 1. “N drukāšanas” pieejamība 2. Drukāšana uz abām lapas pusēm 3. Otrreizējā pārstrādē ražota papīra izmantošana

ENERGOEFEKTIVITĀTE 4. Energoefektivitāte

EMISIJAS TELPU GAISĀ 5. Telpās izdalījušos emisiju ierobežošana

TROKŠŅA EMISIJAS 6. Trokšņa emisijas

ATTĒLVEIDES IEKĀRTU VIELAS UN MAISĪJUMI 7. Vielas un maisījumi, kuru lietošana ir aizliegta vai ierobežota: a) bīstamas vielas un maisījumi; b) vielas, kas norādītas sarakstā saskaņā ar Regulas (EK) Nr. 1907/2006 59. panta 1. punktu. 8. Dzīvsudrabs gaismas avotos

ATKĀRTOTA IZMANTOŠANA, PĀRSTRĀDĀŠANA UN APSAIMNIEKOŠANA DARBMŪŽA BEIGĀS 9. Demontējama konstrukcija

IZLIETOJAMIE MATERIĀLI AR TINTI UN TONERI 10. Tonera un/vai tintes kasetņu pārstrādāšanai un/vai atkārtotai izmantošanai paredzēta konstrukcija 11. Tonera un/vai tintes kasetņu atpakaļpieņemšanas prasība 12. Tintē un tonerī esošās vielas

CITI KRITĒRIJI 13. Iepakojums 14. Garantija, remonta garantija un rezerves daļu piegāde 15. Lietošanas pamācība 16. Informācija ES ekomarķējumā

Konkrētās novērtēšanas un verifikācijas prasības ir norādītas katram kritērijam atsevišķi.

Visām attēlveides iekārtām, kas pieteiktas ES ekomarķējumam, ir jāatbilst šiem kritērijiem. Ja pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos sagādāt var pats pieteikuma iesniedzējs un/vai tā piegādātāji, un/vai attiecīgi piegādātāju piegādātāji.

Vajadzības gadījumā attiecībā uz katru kritēriju var izmantot šeit nenorādītas testēšanas metodes, ja kompetentā iestāde, kas novērtē pieteikumu, tās atzīst par līdzvērtīgām.

Ja iespējams, testēšana jāizdara laboratorijās, kuras atbilst Eiropas standarta EN ISO 17025 vai tam līdzvērtīga standarta vispārīgajām prasībām.

Attiecīgā gadījumā kompetentās iestādes var pieprasīt apliecinošus dokumentus un var veikt neatkarīgu verificēšanu.

PAPĪRA IZMANTOŠANA

1. kritērijs. “N drukāšanas” pieejamība

Attēlveides iekārtas kā standartpiedāvājumu dod iespēju, ražojumu lietojot ar ražotāja oriģinālprogrammatūru, uz vienas papīra lapas drukāt un kopēt divas vai vairākas dokumenta lappuses.

Novērtēšana un verificēšana: pieteikuma iesniedzējs piešķīrējai kompetentajai iestādei iesniedz deklarāciju par atbilstību minētajām prasībām, arī skaidrojumu par to, kā lietotājiem ir izmantojama divu vai vairāku lappušu drukāšana uz vienas papīra lapas.

2. kritērijs. Drukāšana uz abām lapas pusēm

Attēlveides iekārtas ar maksimālo melnbaltās drukāšanas un/vai kopēšanas ātrumu 19 attēli minūtē (ipm) vai vairāk (uz A4 formāta papīra) ir aprīkotas ar automātiskas abpusējas drukāšanas/kopēšanas mezglu.

Abpusējās drukāšanas vai kopēšanas funkcija ražotāja nodrošinātajā oriģinālprogrammatūrā ir iestatīta pēc noklusējuma. Attiecībā uz tādām ierīcēm, kas drukāšanas rīkojumu saņem no datora, ražotājam ir jāizstrādā paziņojums, kurš uz lietotāja datorekrāna parādās, noklusējuma iestatījumu mainot uz drukāšanu uz vienas puses. Šajā paziņojumā būtu jāuzsver, ka vienpusēja drukāšana uz vidi atstās daudz smagākas sekas nekā abpusēja drukāšana.

Novērtēšana un verificēšana: pieteikuma iesniedzējs piešķīrējai kompetentajai iestādei iesniedz deklarāciju par atbilstību minētajām prasībām, arī deklarāciju par melnbaltās drukāšanas ātrumu un – attiecībā uz ierīcēm, kas drukāšanas rīkojumu saņem no datora – skaidrojumu par to, kāds paziņojums lietotājiem parādās un kur un kad tas parādās.

3. kritērijs. Otrreizējā pārstrādē ražota papīra izmantošana

Attēlveides iekārta ir spējīga strādāt ar otrreizējā pārstrādē iegūtu papīru, kas simtprocentīgi ražots no jau lietota papīra un atbilst standarta EN 12281:2002 prasībām.

Novērtēšana un verificēšana: pieteikuma iesniedzējs kompetentajai iestādei iesniedz deklarāciju par atbilstību šai prasībai.

4. kritērijs. Energoefektivitāte

a) Ražojuma energopatēriņš atbilst energoefektivitātes prasībām, kas attiecībā uz attēlveides iekārtām izvirzītas Energy Star v.2.0 (1) kritērijos.

b) Elektroenerģijas patēriņš režīmā “tīklierosas gatavība”: i) iekārtām ar HiNA funkciju elektroenerģijas patēriņš tīklierosas gatavības režīmā, uz ko iekārtu pārslēdz ar jaudas vadības funkciju vai līdzīgu funkciju, nepārsniedz 3,00 W; ii) citām tīklam pievienojamām iekārtām elektroenerģijas patēriņš tīklierosas gatavības režīmā, uz ko iekārtu pārslēdz ar jaudas vadības funkciju vai līdzīgu funkciju, nepārsniedz 1,50 W; iii) tīklā savienojamas iekārtas, kam ir viens vai vairāki tīklierosas gatavības režīmi, atbilst šā gatavības režīma vai režīmu prasībām, kad visas tīkla pieslēgvietas ir atvienotas vai, attiecībā uz bezvadu tīkla pieslēgvietām, tīkla pieslēgvietas ir dezaktivētas; iv) elektroenerģijas patēriņa ierobežojumi, kas paredzēti iepriekš minētajā i) un ii) punktā, neattiecas uz lielformāta drukas iekārtām un drukas iekārtām, kam pievadītā nominālā jauda pārsniedz 750 W.

Novērtēšana un verificēšana

Attiecībā uz a) punktu: pieteikuma iesniedzējs kompetentajām iestādēm iesniedz deklarāciju par atbilstību energoefektivitātes prasībām, kas izklāstītas Energy Star v2.0, un testēšanas pārskatu par rezultātiem, kas gūti energoefektivitātes testā, kurš veikts saskaņā ar Energy Star norādītām metodēm. Tiek uzskatīts, ka ražojumi ar zīmi Energy Star v2.0 atbilst šā kritērija prasībām, un pieteikuma iesniedzējs iesniedz Energy Star reģistrācijas lapas kopiju.

Attiecībā uz b) punktu: pieteikuma iesniedzējs kompetentajām iestādēm iesniedz deklarāciju par atbilstību kritērijiem un testēšanas pārskatu, kurā deklarēts patēriņš režīmā “tīklierosas gatavība”.

EMISIJAS TELPU GAISĀ

5. kritērijs. Telpās izdalījušos emisiju ierobežošana

Lietošanas fāzē 1. tabulā norādītās gaisu piesārņojošās vielas neemitē daudzumā, kas pārsniegtu emisiju maksimālos rādītājus:

1. tabula

Maksimālie emisijas rādītāji attiecībā uz gaisu piesārņojošām vielām

Maksimālais emisijas rādītājs mg/h Melnbaltā druka Krāsu druka Gatavības režīms 1 (galda aparāts) 1 (galda aparāts) TVOC (3) 2 (uz grīdas uzstādīta iekārta, tilpums > 250 litri) 2 (uz grīdas uzstādīta iekārta, tilpums > 250 litri) Drukāšanas režīms (kopā gatavības un drukāšanas režīms) TVOC (3) 10 18 Benzols < 0,05 < 0,05 Stirols 1,0 1,8 Neidentificētas atsevišķas GOS vielas (3) 0,9 0,9 Ozons (2) 1,5 3,0 Putekļi (2) 4,0 4,0

Visus 1. tabulā izklāstītos maksimālos emisiju rādītājus mēra saskaņā ar prasībām, kas aprakstītas 2012. gada jūlija Blue Angel RAL UZ 171 (4).

Novērtēšana un verificēšana: pieteikuma iesniedzējs kompetentajai iestādei iesniedz testēšanas pārskatu ar rezultātiem, kas iegūti emisijas testā, kurš veikts saskaņā ar 2012. gada jūlija Blue Angel RAL UZ 171 norādītajām metodēm. Testēšanas laboratorija, kas veic testu, ir akreditēta saskaņā ar EN ISO/IEC 17025. Pieteikuma iesniedzējs iesniedz arī derīgu testēšanas laboratorijas akreditācijas sertifikātu.

TROKŠŅA EMISIJAS

6. kritērijs. Trokšņa emisijas

Trokšņa emisijas vērtē pēc deklarētā A-izsvarotā akustiskās jaudas līmeņa, kas atkarīgs no drukāšanas ātruma minūtē un norādīts dB ar precizitāti viena decimālzīme aiz komata (vai B-izsvarotā līmeņa, kam norādītā precizitāte ir divas decimālzīmes).

Norādītais A-izsvarotais ražojuma akustiskās jaudas līmenis LWAd ekspluatācijā nepārsniedz šādas robežvērtības:

a) melnbaltai drukāšanai A-izsvaroto akustiskās jaudas līmeni LWAd,lim,bw nosaka atkarībā no darba ātruma Sbw un ar vienas decimālzīmes precizitāti norāda pēc šādas formulas: LWAd,lim,bw = A-izsvarotais akustiskās jaudas līmenis melnbaltām izdrukām, norādīts dB

b) krāsainai drukāšanai A-izsvaroto akustiskās jaudas līmeni LWAd,lim,co nosaka atkarībā no darba ātruma Sco un norāda ar vienas decimālzīmes precizitāti pēc šādas formulas: LWAd,lim,co = A-izsvarotais akustiskās jaudas līmenis krāsu izdrukām

c) turklāt gan melnbaltai, gan krāsainai drukāšanai A-izsvarotā akustiskās jaudas līmeņa robežvērtības LWAd,lim,bw un LWAd,lim,co nepārsniedz augšējo robežvērtību 75,0 dB:

Seriālajām krāsainās elektrofotogrāfiskās drukāšanas ierīcēm ar Sco ≤ 0,5 Sbw nosaka un norāda akustiskās jaudas līmeni. Novērtēšanā ņem vērā tikai atbilstību LWAd,lim,bw , attiecībā uz melnbaltām izdrukām, drukāšanas ātrums Sbw .

Novērtēšana un verificēšana: pieteikuma iesniedzējs pierāda atbilstību kritēriju prasībām un iesniedz testēšanas pārskatu ar A-izsvarotās akustiskās jaudas rezultātiem, kas iegūti pēc metodēm, kuras norādītas ISO 7779 3. izdevumā (2010). Testēšanas laboratorijai, kas veic testu, jābūt akreditētai saskaņā ar EN ISO/IEC 17025 un akustisku mērījumu veikšanai arī saskaņā ar ISO 7779. Pieteikuma iesniedzējs iesniedz arī derīgu testēšanas laboratorijas akreditācijas sertifikātu.

ATTĒLVEIDES IEKĀRTU VIELAS UN MAISĪJUMI

7. kritērijs. Vielas un maisījumi, kuru lietošana ir aizliegta vai ierobežota

a) Bīstamas vielas un maisījumi

Saskaņā ar Regulas (ES) Nr. 66/2010 6. panta 6. punktu ES ekomarķējumu nedrīkst piešķirt nevienam ražojumam un nevienam tā izstrādājumam, kā noteikts Eiropas Parlamenta un Padomes Regulas (EK) Nr. 1907/2006 (5) 3. panta 3. punktā, vai tā viendabīgai daļai, kas satur vielas, kuras atbilst kritērijiem par iekļaušanu 2. tabulā norādīto bīstamības apzīmējumu vai riska frāžu klasifikācijā saskaņā ar Eiropas Parlamenta un Padomes Regulu (EK) Nr. 1272/2008 (6) vai Padomes Direktīvu 67/548/EK (7), vai vielas, kas minētas Regulas (EK) Nr. 1907/2006 57. pantā. Ja robežlielums, pēc kuras vielu vai maisījumu klasificē kādā bīstamības klasē, atšķiras no riska frāzes robežlieluma, ņem vērā pirmo robežlielumu. 2. tabulā minētās riska frāzes galvenokārt attiecas uz vielām. Tomēr, ja informāciju par vielām nevar iegūt, piemēro maisījumu klasifikācijas noteikumus. 7. kritērija a) punkts neattiecas uz tādām vielām vai maisījumiem, kas pārstrādē maina īpašības un tāpēc zaudē biopieejamību vai ar kurām notiek tādas ķīmiskas pārvērtības, kas novērš iepriekš konstatēto bīstamību).

2. tabula

Bīstamības apzīmējumi un riska frāzes

Bīstamības apzīmējums Riska frāze H300 Ļoti toksisks norijot R28 H301 Toksisks norijot R25 H304 Kaitīgs - norijot var izraisīt plaušu bojājumu R65 H310 Ļoti toksisks, nonākot saskarē ar ādu R27 H311 Toksisks, nonākot saskarē ar ādu R24 H330 Ļoti toksisks ieelpojot R23/26 H331 Toksisks ieelpojot R23 H340 Var radīt pārmantojamus ģenētiskus defektus R46 H341 Iespējams neatgriezeniskas iedarbības risks R68 H350 Var izraisīt vēzi R45 H350i Ieelpojot var izraisīt ļaundabīgus audzējus R49 H351 Kancerogenitāte ir daļēji pierādīta R40 H360F Var kaitēt reproduktīvajām spējām R60 H360D Var kaitēt augļa attīstībai R61 H360FD Var kaitēt reproduktīvajai spējai. Var kaitēt augļa attīstībai R60/61/60-61 H360Fd Var negatīvi ietekmēt auglību. Iespējams kaitējuma risks augļa attīstībai R60/63 H360Df Var kaitēt augļa attīstībai. Iespējams kaitējuma risks reproduktīvajām spējām R61/62 H361f Iespējams kaitējuma risks reproduktīvajām spējām R62 H361d Iespējams kaitējuma risks augļa attīstībai R63 H361fd Iespējams kaitējuma risks reproduktīvajām spējām. Iespējams kaitējuma risks augļa attīstībai R62-63 H362 Var kaitēt zīdāmam bērnam R64 H370 Izraisa orgānu bojājumus R39/23/24/25/26/27/28 H371 Var izraisīt orgānu bojājumus R68/20/21/22 H372 Izraisa orgānu bojājumus ilgstošas vai atkārtotas iedarbības rezultātā R48/25/24/23 H373 Var izraisīt orgānu bojājumus ilgstošas vai atkārtotas iedarbības rezultātā R48/20/21/22 H400 Ļoti toksisks ūdens organismiem R50 H410 Ļoti toksisks ūdens organismiem, var radīt ilgtermiņa nevēlamu ietekmi ūdens vidē R50-53 H411 Toksisks ūdens organismiem, var radīt ilglaicīgu negatīvu ietekmi ūdens vidē R51-53 H412 Kaitīgs ūdens organismiem, var radīt ilglaicīgu negatīvu ietekmi ūdens vidē R52-53 H413 Var radīt ilglaicīgu negatīvu ietekmi ūdens vidē R53 EUH059 Bīstams ozona slānim R59 EUH029 Saskaroties ar ūdeni, izdala toksiskas gāzes R29 EUH031 Saskaroties ar skābēm, izdala toksiskas gāzes R31 EUH032 Saskaroties ar skābēm, izdala ļoti toksiskas gāzes R32 EUH070 Toksisks saskarē ar acīm R39-41

Robežkoncentrācija vielām vai maisījumiem, kuriem varētu tikt piešķirti vai ir piešķirti 2. tabulā uzskaitītie bīstamības apzīmējumi vai riska frāzes un kas atbilst kritērijiem par klasifikāciju bīstamības klasēs vai kategorijās, un vielām, kuras atbilst Regulas (EK) Nr. 1907/2006 57. panta a), b) vai c) punktā minētajiem kritērijiem, nedrīkst pārsniegt vispārīgās vai specifiskās robežkoncentrācijas, kas noteiktas saskaņā ar Regulas (EK) Nr. 1272/2008 10. pantu. Ja ir noteiktas specifiskas robežkoncentrācijas, tām ir lielāks spēks nekā vispārīgām robežkoncentrācijām.

Robežkoncentrācija vielām, kas atbilst Regulas (EK) Nr. 1907/2006 57. panta d), e) vai f) punktā aprakstītajiem kritērijiem, nedrīkst pārsniegt 0,1 % no masas.

Galaproduktu nemarķē ar bīstamības apzīmējumu.

Attiecībā uz attēlveides iekārtām, ja tām piemēro minētās regulas 6. panta 7. punktu, 3. tabulā minētajām vielām/komponentiem nepiemēro Regulas (EK) Nr. 66/2010 6. panta 6. punktā minēto pienākumu.

3. tabula

Vielas/komponenti, uz kuriem attiecas atkāpe

Izstrādājumi, kuru masa mazāka par 25 g Visi bīstamības apzīmējumi un riska frāzes Saliktu izstrādājumu viendabīgas daļas, kuru masa nesasniedz 25 g Visi bīstamības apzīmējumi un riska frāzes Tintes, toneri un kasetnes Visi bīstamības apzīmējumi un riska frāzes Niķelis visu veidu nerūsējošā tēraudā, izņemot tēraudu, kas klasificēts kā tērauds ar augstu sēra saturu (S > 0,1 %) 2-(2H-benzotriazol-2-il)-4-(1,1,3,3-tetrametilbutil)fenols, CAS 3147-75-9 Trifenilfosfīns, CAS 603-35-0 (1-metiletidilēn)di-4,1-fenilēntetrafenildifosfāts (BDP), CAS 5945-33-5; tīru vielu (nevis tehnisko BDP, kurā BDP saturs nepārsniedz 90 %) apzīmē ar CAS 181028-79-5

Novērtēšana un verificēšana: pieteikuma iesniedzējs iesniedz atbilstības deklarāciju, kas apliecina ražojuma, tā izstrādājuma vai tā viendabīgas daļas atbilstību 7. kritērija (a) punktam, un saistīto dokumentāciju, piemēram, tā piegādātāju parakstītas atbilstības deklarācijas par to, ka, ciktāl to var secināt vismaz pēc informācijas, kas atbilst Regulas (EK) Nr. 1907/2006 VII pielikuma prasībām, neviena viela vai materiāls nav klasificēts nevienā bīstamības klasē, kura būtu saistīta ar 2. tabulā minētajiem bīstamības apzīmējumiem saskaņā ar Regulu (EK) Nr. 1272/2008. Papildus šai deklarācijai iesniedz kopsavilkumu par attiecīgajām raksturīgajām iezīmēm, kas saistītas ar 2. tabulā minētajiem bīstamības apzīmējumiem, tik detalizēti, kā noteikts Regulas (EK) Nr. 1907/2006 II pielikuma 10., 11. un 12. iedaļā.

Informāciju par vielām raksturīgajām īpašībām var iegūt ne vien testēšanā, bet arī ar citiem līdzekļiem, piemēram, izmantojot tādas alternatīvas kā in vitro metode, struktūru aktivitātes kvantitatīvā novērtējuma modeļi, veicot grupēšanu vai izvērtējot līdzības saskaņā ar Regulas (EK) Nr. 1907/2006 XI pielikumu. Īpaši ieteicams attiecīgos datus koplietot visā piegādes ķēdē.

Informāciju sniedz par galaproduktā izmantoto vielu vai maisījumu formu vai agregātstāvokli.

Attiecībā uz Regulas (EK) Nr. 1907/2006 IV un V pielikumā sarakstos norādītajām vielām, uz kurām neattiecas minētās regulas 2. panta 7. punkta a) un b) apakšpunktā paredzētais reģistrēšanas pienākums, atbilstību 7. kritērija (a) punktam var apliecināt, pieteikuma iesniedzējam to deklarējot.

b) Vielas, kas norādītas sarakstā saskaņā ar Regulas (EK) Nr. 1907/2006 59. panta 1. punktu

Atkāpes no Regulas (EK) Nr. 66/2010 6. panta 6. punktā minētā aizlieguma nepiešķir attiecībā uz vielām, kuras uzskatāmas par tādām, kas rada ļoti lielas bažas, un ir iekļautas Regulas (EK) Nr. 1907/2006 (8) 59. panta 1. punktā paredzētajā sarakstā, un maisījumos, izstrādājumā vai jebkurā salikta izstrādājuma viendabīgā daļā ir sastopamas koncentrācijā, kas pārsniedz 0,1 %. Gadījumos, kur koncentrācija ir mazāka par 0,1 %, piemēro specifiskas robežkoncentrācijas, kas noteiktas saskaņā ar Regulas (EK) Nr. 1272/2008 10. pantu.

Novērtēšana un verificēšana: atsauce uz to vielu sarakstu, kas identificētas kā ļoti bīstamas vielas, ir datēta ar pieteikuma iesniegšanas dienu. Attiecībā uz vielām vai maisījumiem pieteikuma iesniedzējs iesniedz deklarāciju par atbilstību 7. kritērija (b) punktam un saistītu dokumentāciju, arī materiāla piegādātāju parakstītas atbilstības deklarācijas, un par vielām un maisījumiem – Regulas (EK) Nr. 1907/2006 II pielikumā vielām vai maisījumiem paredzētās attiecīgās drošības datu lapas. Vielu un maisījumu robežkoncentrācijas drošības datu lapās norāda atbilstoši Regulas (EK) Nr. 1907/2006 31. pantam.

8. kritērijs. Dzīvsudrabs gaismas avotos

Attēlveides iekārtās izmantotajos gaismas avotos netiek tīši izmantots dzīvsudrabs vai tā savienojumi.

Novērtēšana un verificēšana: pieteikuma iesniedzējs kompetentajai iestādei deklarē, ka ražojuma gaismas avotos dzīvsudraba vai tā savienojumu saturs uz vienu spuldzi nepārsniedz 0,1 mg dzīvsudraba vai tā savienojumu. Pieteikuma iesniedzējs arī īsi apraksta izmantoto apgaismošanas sistēmu.

ATKĀRTOTA IZMANTOŠANA, PĀRSTRĀDĀŠANA UN APSAIMNIEKOŠANA DARBMŪŽA BEIGĀS

9. kritērijs. Demontējama konstrukcija

Izgatavotājam jāpierāda, ka profesionāli apmācīts personāls ar darbarīkiem, kas parasti ir tā rīcībā, attēlveides iekārtu var viegli demontēt, lai remontētu un aizstātu nolietojušās detaļas, vecākas vai novecojušas detaļas nomainot ar jaunām un atdalot detaļas un materiālus to pārstrādes vai atkārtotas izmantošanas nolūkā.

Novērtēšana un verificēšana: kopā ar pieteikumu iesniedz pārskatu ar sīku informāciju par attēlveides iekārtas demontāžu. Tajā iekļauj izvērstu rakstisku vai digitālu ražojuma shēmu, kurā ir norādīti tā galvenie komponenti, kā arī jebkādas to saturā esošas bīstamas vielas.

IZLIETOJAMIE MATERIĀLI AR TINTI UN TONERI

10. kritērijs. Tonera un/vai tintes kasetņu pārstrādāšanai un/vai atkārtotai izmantošanai paredzēta konstrukcija

Ražojumos noteikti iespējams izmantot otrreizēji ražotas tonera un/vai tintes kasetnes.

Ražojumi ir konstruēti, ņemot vērā tonera un/vai tintes kasetņu atkārtotas izmantošanas iespēju.

Kasetnes, ko ražotājs (iekārtas sākotnējais ražotājs) ieteic ražojumā izmantot, ir konstruētas tā, lai palīdzētu nodrošināt ražojuma izturību. Nav paredzētas tādas ierīces vai netiek izmantota tāda prakse, kas liegtu kasetni izmantot atkārtoti (dažkārt tās dēvē par kasetnes atkārtotas izmantošanas novēršanas ierīcēm/praksi). Šī prasība neattiecas uz attēlveides iekārtām, kurās netiek izmantotas kasetnes.

Novērtēšana un verificēšana: pieteikuma iesniedzējs deklarē ražojuma atbilstību šim kritērijam. Pieteikuma iesniedzējs kompetentajai iestādei iesniedz lietošanas pamācības eksemplāru. Pieteikuma iesniedzējs iesniedz norādījumus, kā veicama kasetnes pārražošana un/vai atkārtota uzpildīšana, vai iesniedz pierādījumu (proti, vienu paraugu), ka kasetnes ir saražotas otrreizējā ražošanā vai atkārtoti uzpildītas, ievērojot sniegtos norādījumus.

11. kritērijs. Tonera un/vai tintes kasetņu atpakaļpieņemšanas prasība

Pieteikuma iesniedzējs lietotājiem piedāvā atpakaļpieņemšanas sistēmu, kurā, lai aptveres vai tvertnes novirzītu atkārtotai izmantošanai vai materiāla pārstrādāšanai, priekšroku dodot atkārtotai izmantošanai, iespējams atpakaļ nodot personīgi vai nosūtīt tādus tonera un/vai tintes aptveres vai tvertnes, ko pieteikuma iesniedzējs piegādā izmantošanai ražojumā vai ieteic šim nolūkam. Tas attiecas arī uz tonera atlieku tvertnēm.

Par šā uzdevuma veikšanu var slēgt apakšlīgumus ar trešām personām, kam sniedz norādījumus, kā pareizi rīkoties ar tonera atliekām. Tādas ražojuma detaļas, ko nav iespējams pārstrādāt, pareizi utilizē. Aptveres un tvertnes pieteikuma iesniedzēja norādītajā atpakaļiesniegšanas objektā pieņem bez maksas. Ražojuma dokumentācijā norāda detalizētu informāciju par atpakaļiesniegšanas sistēmu.

Novērtēšana un verificēšana: ekomarķējuma piešķīrējai kompetentajai iestādei iesniedz vai nu pieteikuma iesniedzēja, vai apakšlīgumus noslēgušu trešo personu parakstītu deklarāciju, ka lietotājiem ir piedāvāta toneru un/vai tintes aptveru un konteineru atpakaļnodošanas sistēma un ka šādi savākti izlietojamie materiāli tālāk tiek novirzīti atkārtotai izmantošanai un/vai pārstrādei.

12. kritērijs. Tintē un tonerī esošās vielas

a) Pieteikuma iesniedzēja piegādātiem izmantošanai ražojumā paredzētiem vai iesniedzēja šim nolūkam ieteiktiem toneriem vai tintēm nedrīkst pievienot vielas, kas satur dzīvsudraba, kadmija, svina, niķeļa vai hroma-VI savienojumus. Izņēmumu attiecina uz augstas molekulmasas kompleksētiem niķeļa savienojumiem, ko izmanto par krāsvielām. Ar ražošanu saistītu piesārņojumu ar smagajiem metāliem, piemēram, kobalta un niķeļa oksīdu, ierobežo, cik vien tehniski iespējams un ekonomiski pamatoti.

b) Pieteikuma iesniedzējs piegādātos izmantošanai ražojumā paredzētos vai iesniedzēja šim nolūkam ieteiktos toneros vai tintēs neizmanto azokrāsvielas, no kurām varētu izdalīties kancerogēni aromātiskie amīni, kas atrodami aromātisko amīnu sarakstā, kurš minēts Regulas (EK) Nr. 1907/2006 XVII pielikumā.

c) Pieteikuma iesniedzējs piegādātām izmantošanai ražojumā paredzētām vai iesniedzēja šim nolūkam ieteiktām tintēm par aktīviem biocīdiem var pievienot tikai vielas, kas Komisijas Regulas (EK) Nr. 2032/2003 (9) II pielikumā ir norādītas tā dēvēto esošo vielu sarakstā.

Novērtēšana un verificēšana: pieteikuma iesniedzējs deklarē ražojuma atbilstību šīm prasībām. Ekomarķējuma piešķīrējai kompetentajai iestādei iesniedz arī atbilstības deklarāciju, ko parakstījuši tintes un tonera piegādātājs vai piegādātāji, kā arī attiecīgās materiālu un vielu drošības datu lapas.

CITI KRITĒRIJI

13. kritērijs. Iepakojums

Ja galīgajam iepakojumam izmanto kartona kastes, tās vismaz par 80 % ir no pārstrādātām izejvielām.

Ja galīgajam iepakojumam izmanto plastmasas maisiņus, tie vismaz par 75 % ir no pārstrādātām izejvielām vai arī tie ir bioloģiski noārdāmi vai kompostējami saskaņā ar standarta EN 13432 vai tām līdzvērtīgām definīcijām.

Novērtēšana un verificēšana: pieteikuma iesniedzējs kompetentajai iestādei deklarē atbilstību šīm prasībām un arī iesniedz iepakošanas materiālu piegādātāju doto materiāla specifikāciju. Kritērijs attiecas tikai uz primāro iepakojumu, kā tas ir definēts Eiropas Parlamenta un Padomes Direktīvā 94/62/EK (10).

14. kritērijs. Garantija, remonta garantija un rezerves daļu piegāde

Pieteikuma iesniedzējs dod vismaz piecu gadu remonta vai nomaiņas garantiju.

Pieteikuma iesniedzējs nodrošina, ka vismaz piecus gadus pēc konkrētā modeļa ražošanas beigām krājumā ir pieejamas rezerves daļas un ir nodrošināta iekārtas labošanai nepieciešamā infrastruktūra un ka lietotāji ir informēti par rezerves daļu garantētu pieejamību. Šo klauzulu nepiemēro neizbēgamos īslaicīgos apstākļos, ko ražotājs nevar kontrolēt, piemēram, dabas katastrofas.

Novērtēšana un verificēšana: pieteikuma iesniedzējs kompetentajai iestādei deklarē remonta garantiju un rezerves daļu krājumu, kā arī kompetentajai ekomarķējuma piešķīrējai iestādei iesniedz ražojuma informācijas lapas un garantijas noteikumus. Pieteikuma iesniedzējs arī bez maksas dara pieejamas sava ražojuma rezerves daļas vai par maksu dara tās pieejamas ar trešo personu starpniecību.

15. kritērijs. Lietošanas pamācība

Pieteikuma iesniedzējs visu to valstu valodās, kurās ražojumu tirgo, informē lietotāju par šādiem faktoriem.

a) Papīra patēriņa ietekme uz vidi Ražojuma lietošanas rokasgrāmatā iekļauj šādu tekstu: “Šā ražojuma ietekme uz vidi visā dzīves ciklā galvenokārt ir saistīta ar papīra patēriņu. Jo mazāk papīra tiek izmantots, jo mazāk viss ražojuma dzīves cikls ietekmē vidi. Ir ieteicams drukāt uz abām lapas pusēm un izmantot iespēju uz vienas papīra lapas izdrukāt vairākas lappuses.”

b) Troksnis Ja ierīces izmērītais A-izsvarotais akustiskās jaudas līmenis pārsniedz 63,0 dB, ražojuma rokasgrāmatā iekļauj šādu tekstu: “Šīs ierīces trokšņa emisijas LWAd pārsniedz 63,0 dB(A), un tā nav piemērota lietošanai telpās, kur cilvēki galvenokārt dara garīgu darbu. Ierīces trokšņa emisiju līmeņa dēļ tā jānovieto atsevišķā telpā.”

c) Tintes un tonera kasetnes Ražojuma lietošanas rokasgrāmatā iekļauj šādu tekstu: “Šīs iekārtas kasetnes ir paredzētas atkārtotai lietošanai. Kasetnes ir ieteicams lietot atkārtoti, jo tas taupa resursus.” Turklāt uz lietošanai ieteiktās (sākotnējā ierīces ražotāja ieteikums) kasetnes iepakojuma skaidri norāda kasetnes tintes patēriņu un iegūstamo izdruku skaitu. 15. kritērija c) punktu nepiemēro attēlveides iekārtām, kurās kasetnes neizmanto.

d) Ceļvedis ar norādījumiem, kā konkrēto attēlveides iekārtu izmantot, iespējami nekaitējot videi (aprakstītas ir papīra izmantošanas funkcijas, energoefektivitātes funkcijas, ražojuma atkritumu un jebkādu izlietojamu materiālu, piemēram, tintes un/vai tonera kasetņu apsaimniekošana) ir rakstiski pieejams kā atsevišķa lietošanas rokasgrāmatas daļa un elektroniski – ražotāja vietnē. Šādā atsevišķā lietošanas rokasgrāmatas daļā ietilpst arī informācija par kopējo pārstrādāto un atkārtoti izmantoto saturu, to izsakot ražojuma masas procentos.

e) Otrreizējā pārstrādē ražots papīrs Ražojuma lietošanas rokasgrāmatā iekļauj šādu tekstu: “Šis ražojums ir spējīgs strādāt ar otrreizējā pārstrādē iegūtu papīru, kas simtprocentīgi ražots no jau lietota papīra.”

Novērtēšana un verificēšana: pieteikuma iesniedzējs ekomarķējuma piešķīrējai kompetentajai iestādei iesniedz ražotāja parakstītu deklarāciju, kurā deklarēta atbilstība šīm prasībām, un prasītās lietotāja informācijas apliecinošu paraugu – brošūru vai rokasgrāmatu, kurā sniegta attiecīgā informācija. Ekomarķējuma piešķīrējai kompetentajai iestādei iesniedz lietošanas rokasgrāmatas eksemplāru. Šī rokasgrāmata ir brīvi pieejama ražotāja vietnē.

16. kritērijs. Informācija ES ekomarķējumā

Neobligāta uzlīme ar šādu ierāmētu tekstu:

a) Konstruēts efektīvai papīra izmantošanai

b) Augsta energoefektivitāte

c) Bīstamu vielu lietojums samazināts līdz minimumam

Norādījumi par to, kā izmantot neobligātas uzlīmes ar ierāmētu tekstu, ir atrodami iedaļā “Ekomarķējuma logotipu lietošanas vadlīnijas” (Guidelines for the use of the EU Ecolabel logo) vietnē:

http://ec.europa.eu/environment/ecolabel/documents/logo_guidelines.pdf

Novērtēšana un verificēšana: Pieteikuma iesniedzējs iesniedz attēlveides iekārtas paraugu, uz kura ir uzlīme, un deklarāciju par atbilstību šim kritērijam.

(1) https://energystar.gov/products/specs/node/148

(2) tikai elektrogrāfiskai drukāšanai

(3) mērīšanas metodei “identificēto GOS” saraksts ir sniegts 2012. gada jūlija Blue Angel Ral UZ 171 S-M pielikuma 4.5. nodaļā.

(4) http://www.blauer-engel.de/en/products_brands/vergabegrundlage.php?id=259

(5) OV L 396, 30.12.2006., 1. lpp.

(6) OV L 353, 31.12.2008., 1. lpp.

(7) OV 196, 16.8.1967., 1. lpp.

(8) http://echa.europa.eu/chem_data/authorisation_process/candidate_list_table_en.asp

(9) OV L 307, 24.11.2003., 1. lpp.

(10) OV L 365, 31.12.1994., 10. lpp.